|  |
| --- |
| SEMMELWEIS EGYETEM |
|  |
| ***Tudományos, innovációs és nemzetközi kapcsolatokért felelős rektorhelyettes*****Dr. Kellermayer Miklós** egyetemi tanár |



**KÖRLEVÉL**

valamennyi intézet/klinika igazgatója, kar dékánja,

tanszékek és egyéb szervezeti egységek vezetői részére

Tárgy: **Pályázati felhívás a 2012-es Hugonnai Vilma emlékérem és jutalomdíj elnyerésére**

Tisztelt Professzor Asszony! Tisztelt Professzor Úr!

Pályázatot hirdetek a 2012. évi ***Hugonnai Vilma*** emlékérem és jutalomdíj elnyerésére. Szíves tájékoztatásul mellékelten megküldöm a 100/2010. (XI. 25.) számú alapító szenátusi határozatot.

Emlékeztetem a pályázókat arra, hogy a Hugonnai Vilma díj alapításáról a Semmelweis Egyetem Szenátusa a 100/2010 (XI. 25) számú határozatával döntött a fiatal női orvosok-kutatók elismerésére, az utánpótlás nevelés érdekében.

Pályázati feltételek:

* 45 év alatti életkor
* nem: *nő*
* Ph.D fokozat
* gyakorló orvos esetén szakorvosi képesítés
* legalább 5 éves aktív, a Semmelweis Egyetemen eltöltött munkaviszony
* egy speciális szakterületen végzett kiemelkedő tevékenység
* aktív részvétel az egyetemi oktatásban

A pályázathoz csatolni kell:

* - szakmai önéletrajz
* - az adott szakterület 2 elismert hazai képviselőjének írásos ajánlása (ezek egyike lehetőleg az adott tanszék vezetőjétől)
* - közlemények jegyzéke, hazai és nemzetközi csoportosításban, impakt faktorral és citációkkal
* oktatási tevékenység részletes dokumentálása (gyakorlatvezetés, előadástartás, továbbképzés, TDK témavezetés, Ph.D képzés stb.) tanszékvezetői aláírással
* néhány mondatos összefoglalás arról, hogy a pályázó mit tart munkássága legkiemelkedőbb szakmai értékének

A pályázatok benyújtásának határideje:

***2012. április 16. (hétfő) 12 óra***.

Kérem, hogy a pályázatokat a *Rektori Hivatal Tudományos Csoportjához* szíveskedjék megküldeni ***nyomtatott***, aláírt formában, ***elektronikusan*** pedig ***egyetlen PDF file-ba összeszerkesztve*** a pista.edit@semmelweis-univ.hu email címre.

Kérem, hogy a pályázati felhívást munkatársaival megismertetni szíveskedjék.

Budapest, 2012. március 12.

Tisztelettel;

Dr. Kellermayer Miklós

Melléklet: 100/2010. (XI. 25.) számú szenátusi határozat